El 12 de gener de 1940, 
Serrano Suner, ratific 


re de la Governació de Franco, Kamon 
rohibició de celebrar el Carnaval, una 
festa que ja havia sigut proscrita pels feixistes durant la guerra. 
El Carnaval va desaparèixer de moltes localitats durant anys. Alguns 
pobles i ciutats de Catalunya van traslladar els actes a la primavera 
i a d’altres, on el Carnaval es va mantenir d’amagat com en el cas de 
Vilanova,es va convertir en la Fiesta de inviernodurant alguns anys. 


Però el franquista no va ser el primer intent de prohibició o de control 
de la festa. De fet la primera referència documentada del carnaval a 
Barcelona, la trobem l’any 1333 i és una disposició del Consell de Cent 
prohibint el llançament de taronges, una tradició barcelonina que 
sovint acabava amb greus aldarulls, i que també regulava l’ús de les 
màscares. A Madrid, per exemple, l’any 1599 la mort de Felip II va fer 
que es prohibís el Carnaval, ja que la impopularitat del monarca feia 
preveure un escarni públic. Entre els segles XVII i XIX el Carnaval es va 
anar domesticant i convertint en una festa en mans de l’aristocràcia, 
que va convertir aquesta subversió del poder en una festa mes aviat 

frívola i de lluïment. 


El Carnaval és la festa de la rauxa i la bogeria, d’uns dies on deixem 
de ser nosaltres mateixos gràcies a les màscares i a les disfresses, i on 
podem fins i tot desafiar les prohibicions. “Per Carnaval tot s’hi val”, 
ens sentencia la dita, tota una ordre que ens mana desobeir. Potser 
una contradicció o la vàlvula d’escapament que ens fa més suporta¬ 
ble un any de subjugació a les normes socials. Però en qualsevol cas el 
Carnaval esdevé una representació de la sàtira a l’autoritat, de 
trencament de la monotonia de la vida quotidiana. Es constata el fet 
que hagi sigut una festa temuda per les morals estrictes i perseguida 

en els períodes històrics més repressius. 

A finals del segle XVII, en època de les monarquies absolutistes, quan 
els reis portaven la guerra a tots els racons d’Europa, a Barcelona els 
ciutadans i ciutadanes aprofitaven el Carnaval per ridiculitzar-los. 
El barceloní, probablement, durant aquells anys, era el Carnaval més 
gran del món, una festa que sovint començava tot just passat el 

Nadal, que sorprenia i desconcertava els viatgers. 


En aquesta festa els estudiants organitzaven l’arribada de personatges 
com la reina i el rei Belluga, la reina de Catai o el rei Carnestoltes, 
parodiant la pompositat amb què arribaven els autèntics monarques 
a la ciutat, fins i tot fent comitives fins a la porta del Palau del Virrei. 
Es tracta d’una tradició crítica carnavalesca que s’ha mantingut en el 
temps tal i com ens demostra el fet que l’any 2003 una bona part de 
les 80 comparses de la rua de Barcelona, unificada amb la de Sants, 
fessin referència a la Guerra d’Iraq o a l’enfonsament del Prestige. 


A Llatinoamèrica el carnaval, en molts casos, es va convertir en una 
preocupació per al poder. Durant aquests dies indis, negres, mulats 
ocupaven els espais dels espanyols i criolls. Els canvis de rols sexuals o 
l’ús de les màscares, que permeten ocultar la identitat, també eren 
sovint elements prohibits. Molts carnavals llatinoamericans han servit 
per fer crítica social, com es fa amb les figures que es creen a San Juan 
de Pasto, Colòmbia. En alguns casos la crítica se’ns converteix en 
ansa, com en la dansa de los Chinelos, a Morelos, Mèxic, on els 
dansaires es burlen dels conqueridors espanyols, un fet que també 
trobem a Oruro, Bolívia. Durant les revoltes indígenes del segle XVIII 
danses com la Diablada, que havia representat la lluita del bé contra 
el mal, van servir com element de denúncia de la subjugació dels 

